Jumal on hea Jumal
ja andestab sulle kõik su patud.
Ta tõesti armastab sind
ja soovib, et sul läheks igas mõttes hästi.
Sa vaatad saadet "Ajakohast otse taevast".
AJAKOHAST OTSE TAEVAST
Olen nii rõõmus selle üle,
et Jumal on andnud mulle võimalusi rääkida sulle
nende telesaadete kaudu,
jagades sinuga Jumala Sõna, mis on ütlemata kallis ja väärtuslik.
Samas olen rõõmus, et oled teisel pool ekraani.
Aitäh sulle, et neid saateid vaatad
ja kui soovid, võid teavitada neist ka oma sõpru ja tuttavaid.
Liikudes mööda Soomet ringi,
kohtame Piaga ikka ja jälle inimesi, kes on näinud neid saateid.
Kuid palju on ka neid, kes pole näinud,
mistõttu ole julge jagama,
et on olemas selline telekanal nagu TV7,
kus näidatakse ka sellist saadet nagu "Ajakohast otse taevast".
Kuulutades Jumala Sõna, midagi juhtub.
Jumala Sõna on väeline ega kätke endas vaid tühje sõnu,
mistõttu su elus toimub midagi, kui seda kuuled.
Jumala Sõna on võitmatu
ja seda ei leia kusagilt mujalt kui vaid Piiblist.
See kätkeb endas head, puhast ja värsket sisu
ja samaaegselt ka elusid muutvat väge.
Nii et, hoia oma Piibel ligi ja loe seda koos minuga,
sest me tahame kuulda, mida Jumal ütleb.
Jumala Sõna on elav ja igavene.
Ja isegi, et sa seda ise ehk ei tunnista,
on su sees siiski midagi,
mis januneb selle igavese ja puhta sõna järele.
Seda eriti veel tänasel päeval, kus on nii palju rüvedust
ja tumedaid asju teoksil.
Seda enam me vajame seda kõike, mis tuleb otse taevast -
ajakohaseid asju otse taevast, mida kätkeb endas Jumala Sõna.
Tahan jätkata nii nagu eelmisel korral.
Kui ütled, et sa ei näinud eelmist saadet,
siis mine TV7 kodulehel saadete arhiivi
ja otsi saate pealkirja järgi kõik me varasemad saated üles.
Nii kõige viimased kui ka aastate tagused saated.
Nii et, kui sa ei näinud me viimast saadet,
vaata see TV7 arhiivist järgi,
kuid täna ole siis kaasas tänase saatega.
Käsitleme teemat: "Mis juhtus?"
Mis puudutab erinevaid uske ja usundeid,
siis ristiusk on neist erinev.
Küsimus pole vaid mingite põhiasjade omandamises,
millele siis rajada oma ülejäänud usuelu.
Ei. See on midagi, mis avaldab mõju.
Jumala Sõna avaldab mõju.
Nagu ennist ütlesin - see on elav sõna, mis avaldab mõju.
Kui me tuleme usule ehk siis anname oma elu Jeesusele,
mis tegelikult toimub seda kaudu,
et Jumal kutsub meid ja me tunneme ära Ta kutse.
Tegu on isikliku looga, mitte mingi massidele mõeldud asjaga
kuigi see võib vahel juhtuda ka suurtel rahva kogunemistel.
Olen märganud, et üsna sageli, kui inimene saab usklikuks,
on ta sel hetkel üksi.
Juhtub see siis ta magamistoas
või autoroolis nende asjade üle mõtiskledes,
kus inimene kogeb Jumala kutset
ja ta vastab sellele, paludes Jumalal tulla oma ellu,
tehes seda ühe palve kaudu.
Seda kõike tehes sünnib uus elu.
Mu eesmärk ongi rääkida sellest, mis siis juhtub ja alguse saab?
Sest seda on oluline teada, kes me siis oleme.
Me võime füüsiliselt teada,
millisesse perre ja suguvõssa me kuulume,
või me teame passi järgi, mis rahvusest me oleme.
Kuid ka vaimses mõttes on seda hea teada.
Sest tahad sa või mitte - kui võtad oma usuelu tõsiselt,
elad Jeesusele ja palvetad,
siis inimesed märkavad ja teavad seda.
Nad teavad seda seetõttu, et sind ümbritseb teistsugune vaimsus
Nad märkavad ka,
et sa ei kasuta samu sõnu, mida tavaliselt kasutatakse;
et sa ei vaata kõike, mida nemad ega naera kõigi naljade üle.
Nad märkavad, et sinus on midagi teistsugust
ja peavad sind eeldavasti usklikuks,
või siis kohe kindlapeale usklikuks.
Ja nii nad ka küsivad su käest:
"Võiksid sa palun jagada, kuidas see asi kõik käib?
Mis sinuga juhtus ja kelleks sa said?
Oled sa nüüd mingi usu ori või usulahu liige,
või kes või mis sa üldse oled?"
Siis on sul hea võimalus jagada nendega
oma elavast usust Jeesusesse,
rääkides ka teatud asjadest, mis su usklikuks saamisega kaasnesid
Esimene neist oli see, et Jeesus tuli tõesti su ellu -
Tema Vaim tuli su sisse elama.
Ava koos minuga Roomlastele 8. ptk., kus Paulus ütleb järgmist,
et kui me võtsime Jeesuse vastu ja Jumala Vaim tuli meisse elama,
siis salmi 15. kohaselt juhtus järgnev:
"Sest te ei ole saanud orjuse vaimu, et peaksite jälle kartma,
vaid te olete saanud lapseõiguse Vaimu,
kelles me hüüame: Abba! Isa!”
Seesama Vaim tunnistab koos meie vaimuga,
et me oleme Jumala lapsed."
Jumal lasi oma Vaimul tulla meie sisse,
mis hakkas tegutsema meis selliselt,
et üks uus hoovus voolab meist ja me saame hüüda: "Abba! Isa!"
See tähendab ka seda, et me oleme aldid palvetama
ja ülistama Jumalat.
Me ütleme: "Jeesus, ma armastan Sind
ja tahan jätkata selliselt, elades Sinu lähedal."
Jumala Vaim põhjustab ka selle,
et su jaoks pole igav minna jumalateenistustele.
Ühtlasi tekkib sul huvi usku käsitlevate raamatute vastu
ja sa hakkad kuulama kristlikku muusikat.
Jumala Vaim on see, kes seda kõike teeb.
Nii et, see Vaim täidab sind, aga see ka tunnistab sinu sees.
Oled ehk kuulnud väljendit "õnnis usukindlus"?
St päästekindlust - kindlat veendumust oma päästest.
Kõigil aga kahjuks pole seda,
kuna nad pole mõistnud, mis on toimunud või toimumas.
Kui aga Jumala Vaim tuleb su sisse elama
tõuseb sinus: "Wau! Halleluuja! Tänu Sulle, Jeesus!
Sa oled minu oma!
Sa pole mitte vaid teiste Jeesus, aga sa oled ka minu Jeesus!"
Nii et, Jumala Vaim tuleb su sisse ja hakkab elama su sees.
Teine osa sellest tuleb esile siis, kui loed Jumala Sõna.
Me loeme Jumala Sõna, et täita sellega oma meeli ja mõtteid.
Ühtlasi aga näeme me ka palve ajal,
kuidas teatud sõnad Piiblist ärkavad kui ellu me jaoks;
need otsekui hüppavad Piibli lehekülgedelt
ja lähevad otse südamesse.
See on mulle ühtaegu kui toiduks, tervendajaks ja trööstijaks.
Kui su elus on raskeid aegu, siis sa vajad Jumala Sõna,
mille Jumala Vaim teeb elavaks su jaoks.
See viitabki sellele, et Jumal elab sinus
ja teab su olukordi,
mistõttu Ta kõnetabki sind.
See on nii võimas - see, et Jumal elab sinu sees.
Nii nagu siis sina elad Temas.
Paulus ütleb 2. Korintlastele 5:17:
"Niisiis, kui keegi on Kristuses..."
Ta räägib siin inimestest, kes on Jeesuse vastu võtnud
ja kogenud nö Jumala sisse kolimist ning seda, et Ta elab nende sees.
"Niisiis, kui keegi on Kristuses, siis ta on uus loodu..."
Ta on uus loodu.
Ta läheb sammukese edasi ja ütleb,
et midagi uut on hakanud kasvama su elus.
Uus loodu.
"Vana on möödunud, vaata, uus on sündinud."
Vana on möödunud.
Me kanname endaga liiga sageli mälestusi vanast elust.
Ühtpidi on see loomulik
ja me oleme ju normaalsed inimesed, kes mäletavad.
Nii et, sa ei saa end kuidagi süüdistada heas mällus.
Hoopis vastupidi - ole tänulik hea mälu eest
ja palu, et su hea mälu võiks toimida veel vanas easki.
Nii et, ühtpidi on hea, kui me mäletame asju.
Teisalt aga tuleb pidada meeles õigeid asju.
Ehk siis asjad, mille pärast on andeks palutud
ja mille Jumal on kõrvaldanud me elust
või me nö registrist,
need on kustutatud.
Seetõttu ei pea me ka elama süütunde all stiilis:
"Mäletad sa ikka, mida sa 25aastaselt tegid?
Sa tegid ikka sellise vea,
et selle eest peab ikka kuidagi maksma."
Kuid kui Jeesus on tulnud su ellu ja su patud on sulle andeks antud,
siis see teema on ka unustatud.
Teine teema on muidugi see,
et vahel tuleb teatud asjad sirgeks rääkida või korda ajada.
Ehk siis, see pole ka päris nii, et võime teha, mida iganes -
olgu see siis oma pere või teiste inimeste suhtes,
öeldes: "Ma olen palunud Jeesuselt andeks
ja sellega on nüüd klaar."
Ei ole see midagi. Asjad on ikka vaja korda seada.
Kuid ma räägin me vaimsest olukorrast,
et meil pole enam neid asju, mis meid hukatusse viiks,
sest need on kõrvaldatud ja kõik vana on möödas.
Kõik vana on möödas.
Seetõttu täida oma süda, meeled ja mõtted sõnadega:
"Kui keegi on Kristuses" - ja sa oled Kristuses.
Sa oled Kristuses ja sa oled võtnud Jeesuse vastu,
mistõttu sa oled ka Jumala laps, Jumala Vaim elab sinu sees
ja sa oled uus loodu.
Kogu su vana elu ühes kõigi vanade asjadega
on kõrvaldatud.
Piiblis on öeldud,
et Jumal heidab kõik me patud oma selja taha.
Ta unustab need täielikult, heites need unustuste merre.
Kas pole mitte imeline, et Jumal unustab need!
Nii et, kui lähed Jumala ette ja püüad Talle midagi meenutada
stiilis: "Jumal, mäletad Sa, kui see asi oli nii ja nii?
See oli veel küll enne mu usklikuks saamist
ja andeks palumist Su käest,
kuid need asjad kiusavad mind endiselt veel,"
siis tead, mida Jeesus ütleb? "Mul pole aimugi, millest sa räägid.
Jah, need asjad võivad olla sulle endiselt kiusatuseks,
kuid sa võid unustada kõik selle, mille minagi olen unustanud"
ja nii sa peakski tegema.
Usun siiralt, et Jumala Vaim tahab aidata meid selles.
Soovin, et sul läheks kõik hästi ja et sa ühtlasi jätkaksid kuulamist.
Sest oleme hetkel sellel liinil, kus oleme uurimas, kes me oleme?
Me oleme Jumala lapsed - uued loodud
ja Jumal elab meis ning meie Temas.
Tegu pole mingi üles klopsitud vana majaga,
vaid midagi täiesti uut on tõusmas esile.
Jah, see kõik ei sünni üle öö, kuna Jumala igatsus on,
et Tema päästevägi puudutaks igat me eluvaldkonda.
Kui mõelda sellele,
et inimene koosneb vaimust, hingest ja ihust,
siis Jumal tahab päästa kõik need kolm.
Kõik see aga saab alguse sellest, et me oleme astunud täiesti uude ellu.
See pole mingi ettekujutus, vaid reaalsus.
Jumal teeb reaalseid asju.
Ta ei tõsta meid kuhugi pilvede peale hõljuma,
kus me arvame, et me oleme kedagi või midagi.
Ei.
Me teame, et me teame, et me elu on muutunud.
Me teame, et Jumal on ehe ja kui me palume, siis Ta kuuleb meid.
Seda lausa selliselt, et Ta ka vastab me palvetele.
See on erakordne asi, kui tead,
et sul on õigus minna Jumala juurde ja seista Tema palge ees.
Ja nagu me ikka ütleme - seda kõike ilmu süütunde- ja vaevata,
ilma häbita.
Seetõttu ei pea sa aina mütsi peast võtma ja ütlema:
"Oo Jumal, ma olen nii halb!"
Sa ei pea tegema nii.
Võid hoopis öelda:
"Aitäh Sulle, Jumal, et võin olla Su laps
ja veeta selle hetke koos sinuga,
istudes Su süles ja vesteldes Sinuga.
Ühtlasi aga ka paludes Su käest teatud asju."
Tead, mis? Jumal teab ja kuuleb meid.
Ta kuuleb me soove, mida endas kannad
ja mida ehk igakord paludagi ei julge.
"Jumal, ma nii väga sooviks, et teatud asjad juhtuks või muutuks;
et Sa õnnistaks mind, et saaksin omale hea abikaasa
või et me kodune õhkkond paraneks."
Jumal teab, et sa seda kõike vajad
ja sa võid igati paluda nende asjade pärast,
teades, et Ta kuuleb ja aitab sind.
Ta on sinu poolt
ja kui Jumal on sinu poolt, siis kes saab olla sinu vastu?
Sellist väge pole olemas!
Sellist, mis võiks sind niita.
Tahan lugeda sulle Rooma kirja 10. peatükist,
või oli see 12. peatükist? Pean vaatama.
Seda selleks, et mõistaksid, et oled omadega heas seisus.
Mistõttu ära nurise ja kurda.
Roomlastele 8:31
"Mis me siis ütleme selle kohta?
Kui Jumal on meie poolt, kes võib olla meie vastu?"
"Jaa, aga ma kogen nii palju vastuseisu!"
Kuula! Ära kinnita oma tähelepanu nii palju sellele vastuseisule!
Mida sa sellele vastuseisule vaatad - vaata Jeesusele!
"Jaa, aga..."
Mis aga?
Ütle, et oled enam huvitunud Jeesusest,
kui vastuseisust.
Me kõik elame ühes ja samas maailmas,
mis on omaette raske paik, kus me kõik kogeme raskusi.
Kuid Jeesus on muutumatu ja tõstab meid üles.
Nii et: "Kui Jumal on meie poolt, kes võib olla meie vastu?"
Ja siis ta jätkab salmis 33 ja ütleb: "Kes võib süüdistada Jumala valituid?
Jumal on see, kes õigeks teeb.
Kes võib meid hukka mõista?
Kristus Jeesus on, kes suri ja, mis veel enam, kes üles äratati,
kes on Jumala paremal käel ja kes palub meie eest."
Kas pole mitte imeline?
Jeesus istub Jumala paremal käel ja palvetab meie eest.
Ta ei palu meie vastu.
Ta ei palu Jumalat: "Las see vend joosta peaga vastu seina."
Ei.
Ta palub: "Issand, hoia teda, et ta end liiga kõvasti ära ei lööks."
Jeesus on meie poolt.
"Kes võib meid lahutada Kristuse armastusest?
Kas viletsus?"
"Oo, ma olen nii vilets!"
Kas viletsus võib meid lahutada?
"Või ahistus?"
Kas ahistus võib meid lahutada?
"Või tagakiusamine?"
"Oo, ma kogen tagakiusu ja vastuseisu
ning inimesed räägivad minust halba."
"Või nälg?"
Kas nälg võib lahutada meid Jumala armastusest?
Jah, me võime aegajalt kogeda nälga ja tead, mis?
Aegajalt teeb see isegi head kogeda näljatunnet,
et omada pisutki aimu,
mida tunnevad sajad miljonid inimesed maailmas,
kes ei tea, mis tunne see on saada midagi suhu hommikul,
lõuna- või õhtusöögi ajal.
Nii on ka Jumala tõeline tahe see, et võtaksime osa oma leivast
ja läkitaksime selle välja,
trööstimaks neid inimesi.
Nii et, meie aegajaline näljatunne ei lahuta meid Jumala armastusest.
"Või alastiolek või hädaoht või mõõk?"
Kardad sa mõõka?
Usun, et tänapäeva maailm kardab rohkem või vähem mõõka.
Maailmas on erinevaid liikumisi,
mille osas me tajume, et need võivad viia millenigi.
Millenigi, mis on lõpuaegade võitlus ja millest tuleb läbi minna.
Ja see võibki põhjustada hirmu.
Kuid kas see saab ka lahutada meid Jumala armastusest?
Ei saa.
"Nagu on kirjutatud:
Sinu pärast surmatakse meid kogu päeva,
meid koheldakse nagu tapalambaid.”
Kuid selles kõiges..."
Selles kõiges
ehk siis kõigis neis mainitud või mainimata olukordades -
"...me saame..."
Kes need "me" on?
Sina ja mina?
Ma usun küll.
"Kuid selles kõiges me saame..."
Oohh, ma ei tea, kas julgen selle väljagi öelda?
See on Jumala Sõna, mis ütleb:
"Me saame täieliku võidu tema läbi, kes meid on armastanud."
Nii et, sõltumata olukordadest ja sellest, kas on rahu või sõjaaeg;
sõltumata sellest, kas külmkapp on toidust pungil
või täiega tühi...
Kohtasin hiljaaegu üht sõpra, kelle külmkapi tuligi oli kustunud.
Jah, me külmkapp võib olla vahel tühi,
kuid sellest hoolimata pole mitte ühtki asja,
mis võiks lahutada meid Jumala armastusest Kristuses.
Ta annab meile täieliku võidu.
Küsimus pole selles, et Jumal ei taha meid aidata.
Ta tahab aidata näljast, et too saaks kõhu kenasti täis.
Ta tahab aidata, kui su majanduslik seis on kehva.
Tahan võtta edaspidi eraldi aja, et rääkida majandusasjadest
ja sellest, kuidas Jumal neid näeb ning korraldab.
Nii et, oluline on mõista, et Jumal tahab meid aidata.
Seetõttu ei löö Ta ka käega nälja, alasti oleku,
vaesuse või viletsuse peale.
Ei! Ta ei tee seda.
Jeesus istub Isa paremal käel
ja palvetab hea meelega koos meiega,
et taevas ja maa võiks olla ühel joonel.
Mõistad sa?
Ja kui me palume Vaimus, võime ka täituda Püha Vaimuga
ning palvetada uutes keeltes,
nii et me ise ei saa arugi, mida me palume.
Kuid Jumal ja Tema Vaim teavad ja saavad sellest aru.
Jumala Vaim teab ja mõjutab olukordi
tänu sellele, et sa oled Jumala laps.
Tänu sellele, et oled uus loodu ja et Jumal elab sinu sees.
Tänu sellele, et oled teel taevasse, hoides Jeesuse ligi.
Seetõttu Ta aitabki sind,
hoides sul kui lapsevanemana käest kinni.
"Me ei lähe üle tänava enne, kui hoiad mul käest kinni,
sest tahan olla su vari ja kaitse."
Me inimestena mõtleme nii ja Jumal mõtleb samamoodi:
"Tahan aidata sind, et pääseksid edasi;
et kasvaksid ja jõuaksid sihtkohta,
nähes, et asjad mitte ei ebaõnnestu, vaid õnnestuvad."
Mõistad sa?
See kõik on Jumala Sõnast ja Tema Vaimust.
Olen täiesti kindel,
et Jumala Vaim hingab selle jutu üle praegu,
öeldes: "Ma kanna su läbi ja sa saavutad võidu.
Sa saavutad enamgi kui võidu.
Sa saavutad eheda võidu."
Võid nüüd küsida, et mida see võit ja enam kui võit tähendavad?
See tähendab nii suurt ja ehedat võitu,
et pole küsimustki, et Jumal taevas, aga samas ka sinu sees,
aitab oma last edasi.
Mistõttu tunne end hästi ja turvaliselt,
sest see on üks hea asi uskuda Jeesusesse.
Tõstame hetkeks oma käed ja palvetame üheskoos.
Ja kui sa pole kunagi võtnud Jeesust oma südamesse vastu,
siis tee seda just praegu.
Tee seda just praegu,
korrates minu järel neid sõnu:
Issand, ma tänan sind Jeesuse nimel,
et Sa armastad mind
ja tahad aidata mind.
Kuid esmalt tahan saada Jumala lapseks
ja kogeda uuestisündi
Sinu Sõna ja väe ja Vaimu läbi.
Issand, ma alistun Su ees ja tunnistan,
et Sina Jeesus, oled minu Issand
ja mina olen Jumala laps.
Järgnen Sulle kuni lõpuni välja
ja saan alati olla Sinu juures.
Jeesuse nimel, aamen.
Võrratu! Ole õnnistatud!
Kui palusid kaasa ja mõtlesid seda tõsiselt,
siis Jeesus tuli su ellu.
Sa oled nüüd Jumala laps
ja ma kuulutan sulle su patud andeks.
Ja Jumala Vaim hakkab tunnistama su sees,
mispeale saad öelda: "Abba! Isa!"
Tänu Jeesusele!
Vaata meid taas järgmisel korral ja kõike head!
Andmine on üks rõõmus asi.
Ühtpidi me anname vabatahtlikult,
kuid samas kogeme ka Jumala kõnetust ja julgustust anda.
Soovides toetada TV7 tööd, võid helistada 900 1777 (hind 7. eur)
või teha ka pangaülekande, leides me andmed www.tv7.ee
Aitäh ja ole õnnistatud!
Tõlge: Anne-Ly Raukas